BG
15.5.2023 г.
Официален вестник на Европейския съюз
C 173/9
Преюдициално запитване от Sąd Rejonowy dla Warszawy-Woli w Warszawie (Полша), постъпило на 5 февруари 2022 г. — QI/Santander Bank Polska S.A. (Дело C-76/22) (2023/C 173/11) Език на производството: полски Запитваща юрисдикция Sąd Rejonowy dla Warszawy-Woli w Warszawie
Страни в главното производство Ищец: QI Ответник: Santander Bank Polska S.A.
Преюдициални въпроси 1) Трябва ли член 25, параграф 1 от Директива 2014/17/ЕС (1) да се тълкува по същия начин като член 16, параграф 1 от Директива 2008/48/ЕО (2), тоест трябва ли тази разпоредба да се тълкува в смисъл, че правото на потребителя на намаляване на общите разходи по ипотечен кредит при предсрочно погасяване на този кредит обхваща всички разходи, които са били наложени на потребителя, включително комисионата за отпускане на кредита?
2) Трябва ли предвиденото в член 25, параграф 1 от Директива 2014/17/ЕС задължение за намаляване на общите разходи по ипотечен кредит при предсрочно погасяване на този кредит да се тълкува в смисъл, че общите разходи по ипотечния кредит трябва да бъдат намалени пропорционално на съотношението на продължителността на периода между деня на предсрочно погасяване на кредита и деня, уговорен първоначално като ден за погасяване на кредита, спрямо продължителността на първоначално уговорения период между деня на усвояване на кредита и деня на пълно погасяване на кредита, или пък намаляването на общите разходи по ипотечния кредит трябва да бъде пропорционално на загубата на очакваните ползи от кредитора, тоест на съотношението на оставащите за плащане лихви след предсрочното погасяване на кредита (дължими за периода от деня, следващ действителното пълно погасяване, до деня, уговорен първоначално за пълното погасяване) спрямо дължимите лихви за целия първоначално уговорен срок на действие на договора за кредит (от деня на усвояване на кредита до уговорения ден за пълно погасяване на кредита)?
(1) (2)
Директива 2014/17/ЕС на Европейския парламент и на Съвета от 4 февруари 2014 година относно договорите за кредити за жилищни недвижими имоти за потребители и за изменение на директиви 2008/48/ЕО и 2013/36/ЕС и Регламент (ЕС) No 1093/2010 (ОВ L 60, 2014 г, стр. 34).
Директива 2008/48/ЕО на Европейския парламент и на Съвета от 23 април 2008 година относно договорите за потребителски кредити и за отмяна на Директива 87/102/ЕИО на Съвета (ОВ L 133, 2008 г., стр. 66).
Жалба, подадена на 18 август 2022 г. от Asociación de Delineantes de Hacienda срещу определението, постановено от Общия съд (втори състав) на 13 юли 2022 г. по дело T-280/22, Asociación de Delineantes de Hacienda/Испания (Дело C-552/22 P) (2023/C 173/12) Език на производството: испански Страни Жалбоподател: Asociación de Delineantes de Hacienda (представител: D. Álvarez Cabrera, abogado) Друга страна в производството: Кралство Испания С определение от 17 март 2023 г.
Съдът (шести състав) отхвърля жалбата като явно неоснователна и осъжда жалбоподателя да понесе направените от него съдебни разноски.